**KREATIVNO AFIRMATIVNA ORGANIZACIJA Parnas, Novi Sad Srbija**

**UDRUGA SPIRIT, Rijeka Hrvatska**

**HUMANITARNA ORGANIZACIJA PARTNER, Banja Luka, Bosna i Hercegovina**

**NEVLADINO UDRUŽENJE “ART 365 ”, Podgorica, Crna Gora**

raspisuju

**NATJEČAJ ZA FILMOVE**

**Na 19. MEĐUNARODNI FILMSKI FESTIVAL**

**UHVATI FILM**

na temu invalidnosti i filmove čiji su autori/ce (glumci, scenaristi, režiseri)

osobe sa invaliditetom

Filmski festival „Uhvati film“ obuhvaća projekcije domaćih i inozemnih filmova na temu invalidnosti, kao i prateće programe. Bitan dio festivala predstavlja i Filmski karavan koji obuhvaća: najavna gostovanja, promociju festivala i postprodukciju.

Festival je međunarodnog karaktera i realizira se od 2003. godine u Novom Sadu, a zatim i u Rijeci, Banjoj Luci i Kotoru sa ciljem: s ciljem promicanja potencijala i izazova osoba s invaliditetom (s posebnim naglaskom na višestruko marginalizirane skupine) kroz tematski i umjetnički specifičan odabir filmova.

Bitan segment festivala je podrška filmskim redateljima, scenaristima i glumcima koji su osobe sa invaliditetom da promoviraju svoje radove i dostignuća, te da prepoznaju vlastite potencijale, kao i uticaj na medije radi adekvatnijeg i politički korektnijeg praćenja aktivnosti i zbivanja u kojima učestvuju osobe sa invaliditetom.

Uvjeti natječaja:

1. Tema: Invalidnost\*
2. Trajanje: do 30 minuta
3. najmanje DVD kvaliteta\*\*
4. da imaju titlove na hrvatskom/srpskom/ bosanskom odnosno na engleskom jeziku\*\*\*

Uz film/ove obavezno na e-mail [uhvatifilm@gmail.com](mailto:uhvatifilm@gmail.com) dostaviti i:

* **popunjen prijavni formular**,
* biografiju autora
* 2 fotografije iz filma
* **dijalog listu u srt formatu**
* trailer (ako postoji)

Filmovi moraju biti poslani najkasnije **do 1. 05. 2021. Molimo da nam se prije slanja radova javite putem e-maila, kako bismo očekivali Vaš film i pravovremeno reagirali ukoliko pošiljka ne stigne.**

Sve troškove, kao i rizik slanja filmova, snosi pošiljalac. Filmovi i kopije koje pristignu na natječaj zadržavaju organizatori. Organizatori se obavezuju da filmove neće koristiti u komercijalne svrhe. Za prikazivanje filmova koji budu odabrani za revijalni i natjecateljski dio, organizatori neće isplaćivati naknade ni autorima ni producentima. Organizatori zadržavaju pravo korištenja isječaka iz filmova u trajanju do 3 min, isključivo u svrhu promocije programa Filmskog festivala „Uhvati film“.

Filmovi koji budu izabrani po ocjeni stručnog žirija, biti će prikazani u  okviru 18. Filmskog festivala „Uhvati film!“ tijekom rujna 2021. godine u Novom Sadu (SR) i ulaze u uži izbor za prikazivanje u Banjoj Luci (BiH), u Rijeci (HR) i Kotoru (CG), ali i u okviru postprodukcije - Filmskog karavana u gradovima navedenih država. Najbolji filmovi biti će nagrađeni plaketama i plasirati će se direktno na Festival europskog dokumentarnog i nezavisnog filma Euro-In, koji se održava u Novom Sadu.

Pored nagrada za najbolji scenarij i režiju, stručni žiri će dodijeljivati i specijalne nagrade za doprinose na polju invalidnosti imajući u vidu:

* Da li/koliko film gledateljima pruža alternatvni/drugačiji način pogleda na invalidnost?
* Koliko je originalan pristup temi invalidnosti?
* Koliko je film zanimljiv/privlači pažnju/ostavlja utisak?
* Koliko su izbjegnuti stereotipi o invalidnosti?
* Koliko film pruža informacija o invalidnosti?

Filmovi se mogu dostaviti **putem interneta** (festhome ili clickforfestivals, filmfreeway, youtube, wetransfer, vimeo..) ili **poštom** (2 kopije filma) na jednu od ovih adresa\*\*:

Srbija

**KAO Parnas**

S. Hristića 37/2,

21 000 Novi Sad,

ZA Uhvati film

Hrvatska

**UDRUGA SPIRIT**

Korzo 2a

51 000 Rijeka,

ZA Uhvati film

BiH

**HO Partner**

Srđe Zlopogleđe 55

78000 Banja Luka,

ZA Uhvati film

Crna Gora:

**Branimir Žugić**

Farmaci bb

81 000 Podgorica

ZA Uhvati film

KONTAKTI: **[uhvatifilm@gmail.com](mailto:uhvatifilm@gmail.com)**

|  |  |
| --- | --- |
| **KAO Parnas, Novi Sad**  [www.kaoparnas.org](http://www.kaoparnas.org)  [kaoparnas@gmail.com](mailto:kaoparnas@gmail.com)  [uhvatifilm@gmail.com](mailto:uhvatifilm@gmail.com)  Milesa Milinković,  direktorka Festivala  +381 62 24 04 04  <https://www.facebook.com/uhvatifilm/>  <https://www.instagram.com/uhvatifilm/> | **UDRUGA SPIRIT, Rijeka**  [www.spirit-ri.hr](http://www.spirit-ri.hr)  [info@spirit-ri.hr](mailto:info@spirit-ri.hr)  Denis Pilepić,  tehnički direktor Festa za HR  <https://www.facebook.com/uhvatifilmHR/> |
| **HO Partner, Banja Luka**  <http://www.hopartner.org>  [partner@teol.net](mailto:partner@teol.net)  [uhvatifilm.banjaluka@gmail.com](mailto:uhvatifilm.banjaluka@gmail.com)  Dušica Lipovac  Izvršna direktorka Festa za BiH  <https://www.facebook.com/UhvatiFilmBanjaLuka/> | **NVU Art365, Podgorica**  [uhvatifilm.me@gmail.com](mailto:uhvatifilm.me@gmail.com)  Aleksandra Božović  Direktorka Festivala Crna Gora  [https://www.facebook.co[[1]](#footnote-1)m/art365nvo/](https://www.facebook.com/art365nvo/) |

[***uhvatifilm.org***](http://uhvatifilm.org/)

1. [↑](#footnote-ref-1)